
Subrecipient: ASPTMR (sub-subrecipient în consorțiul UNOPA-ASPTMR)
Dată: 04 februarie 2016
Locație: București, birou Birou ASPTMR

Participanți:
RAA: Fidelie Kalambayi, Andrei Dobre
ASPTMR: Cătălina Constantin, Stefan Răduț, Cerasela Gherghina

Proiect:
SERVICII INTEGRATE PENTRU PACIENTII CU TB DIN ROMANIA – M1I2S6 (în parteneriat cu ASPTMR)

Obiective: Monitorizarea progresului activităților implementate de sub-subrecipient (SSR) în proiectul M1IS6
Metode: interviuri cu membrii echipei de implementare; verificarea înregistrărilor privind progresul proiectului.

CONCLUZII
Ref. activitatea echipelor multidisciplinare
· Cu câteva excepții, SSR apreciază că echipele multidisciplinare (EMD) funcționează eficient și răspund corespunzător la solicitările SSR (ex.: privind raportarea rezultatelor, privind implementarea unor recomandări de îmbunătățire a serviciilor etc.)
· Pentru îmbunătățirea activității de evaluare psihologică a pacienților de către EMD, SSR a achiziţionat un test psihologic specializat și a instruit psihologii din echipe să-l aplice pentru minim doi pacienți pe lună. SSR și-a propus să evalueze, utilizând acest test, progresul (din punct de vedere al aderenței la tratament) înregistrat de pacienții care beneficiază de suport psihologic și social în cadrul proiectului. 
· SSR a menționat că la Constanța a existat o lipsă de comunicare între asistentul social și psiholog, fapt care a dus la o colaborare redusă între aceștia. La începutul Q4, asistentul social a anunțat că demisionează. SSR pregătește recrutarea unui nou asistent social.
· SSR a menționat că la Leordeni, asistentul social și-a dat demisia tot la începutul lui Q4. A fost deja inițiat un proces de recrutare, în urma căruia au fost primite trei CV-uri. Procesul de recrutare se va încheia până la finalul lunii februarie 2016. 
· SSR a menționat că în dispensarele TB din judeţul Neamţ nu a fost organizat niciun grup de suport. Psihologul nu a identificat nici un dispensar care să fie interesat să faciliteze un astfel de serviciu pentru pacienți. 
· SSR a menționat că la Leordeni, spitalul a alocat asistentului social și psihologului din EMD un spațiu necorespunzător - prea mic pentru a furniza consilieri individuale în condiții confortabile și de confidențialitate.
· SSR a menționat că medicii din dispensarele TB nu văd utilitatea organizării grupurilor de suport cu pacienții, de aceea nu prea facilitează aceste activități (ex.: pun la dispoziția psihologilor spații care nu sunt potrivite pentru organizarea unui grup de suport în condiții confortabile și de confidențialitate). 

Ref. activitatea de peer-support
· Peer-supporters reclamă că unii pacienți cu risc ridicat de non-aderență la tratamamentul TB sunt interesați să primească tichete sociale (80 lei/lună), dar nu să și vorbească lunar cu peer-supporter la telefon. La data efectuării vizitei, SSR lucrează cu 15 peer-educators și a recrutat alți 6 care urmează să fie instruiți în Q4. 

Ref. proceduri de monitorizare-evaluare ale SR
· SSR monitorizeaza activitatea echipelor multidisciplinare (EMD) și pe cea a peer-supporters care furnizează consiliere telefonică pacienților TB cu risc ridicat de non-aderență. UNOPA, coordonatorul consorțiului, verifică periodic datele de monitorizare colectate de SSR (ex.: numărul de minute de convorbire telefonică raportat de fiecare peer-supporter, rapoartele de activitate ale membrilor EMD).
· SSR se declară satisfăcut de modul în care efectuează monitorizarea activităților din proiect. 

Ref. relația cu ceilalți actori implicați în implementarea grantului
· SSR și-a propus ca la întâlnirea comuna UNOPA-ASPTMR-CPSS care se va organiza în  luna februarie 2016, să comunice participanților din dispensarele TB și din EMD despre importanța colaborării între toți actorii responsabili cu implementarea grantului. Cu ocazia aceleiași întâlniri, SSR va organiza un curs de o zi destinat peer-educators, în scopul creșterii abilității acestora de a comunica eficient cu pacienții TB. 
· SSR apreciază că au o comunicare nesatisfăcătoare cu coordonatorul de consorțiu (UNOPA), dar până acum nu au reușit să îmbunătățească situația. 

Ref. Gradul de realizare al indicatorilor
· La finalul Q3, SSR atinsese cca 50% din ținta de pacienți cu TB cu risc ridicat care trebuie să primească servicii de peer-support. Motivul: nu au fost indentificați suficienți pacienți cu risc ridicat care să fie eligibili să fie înrolați în proiect. SSR nu poate influența numărul pacienților identificați.
Ref. sustenabilitatea serviciilor
· SSR este interesat să se asigure sustenabilitatea serviciilor dezvoltate în acest grant, prin preluarea lor de către autoritățile publice. 


RECOMANDĂRI
Ref. activitatea echipelor multidisciplinare
· SSR să solicite coordonatorilor EMD să comunice cu dispensarele TB din județ și să convingă medicii de beneficiile organizării în dispensar a grupurilor de suport moderate de psihologul din EMD.
· SSR să informeze și să sensizibileze personalul medical TB cu privire la rolul asistenței psihosociale în recupararea pacientului cu TB.

Ref. activitatea de peer-support
· SSR să asigure supervizarea activității peer-supporters, mai ales în situația cazurilor dificile (ex.: pacienții care nu doresc să fie sunați)

Ref. monitorizare-evaluare
· SSR să implementeze în perioada următoare (Q4-Q5) o evaluare intermediară a rezultatelor obținute prin serviciile din proiect. Rezultatele ar putea fi folosite nu doar pentru a optimiza serviciile, ci și pentru a informa autoritățile publice despre nevoia și eficiența unor astfel de servicii în comunitate. 
· Pentru a asigura un bun management al resurselor umane implicate în proiect, SSR (cu suportul UNOPA și al PR) să colecteze periodic feed-back de la membrii EMD și de la peer-educators pe teme precum: satisfacția cu serviciile prestate, dificultăți întâmpinate în livrarea serviciilor, propuneri pentru îmbunătățirea activității etc. 

Ref. relația cu ceilalți actori implicați în implementarea grantului
· [bookmark: _GoBack]SSR să întărească comunicarea cu ceilalți actori prin acțiuni precum: informarea periodică cu privire la progresul activităților (în scris sau față-în față, cu ocazia vizitelor de monitorizare-evaluare. 


Raport întocmit de:
Fidelie Kalambayi, RAA
Andrei Dobre, RAA
